Tiltale for at have tiltvunget sig anden kønslig omgængelse end samleje efter straffelovens § 224, jf. § 216, og blufærdighedskrænkelse efter straffelovens § 232. Påstand om udvisning og erstatning
Ret: Retten i Glostrup (1. instans)
Faggruppe: Straffesag — Almindelig domsmandssag
Sagsemner: Seksual forbrydelser;
Strafferetlige sanktioner og andre foranstaltninger;
Udlændinge;

/

Retten i Glostrup

D O M

afsagt den 16. november 2012

Rettens nr. 15-10681/2012
Politiets nr. 0700-72235-00002-12

Anklagemyndigheden
mod
Tiltalte
CPR nr. 1

Der har medvirket domsmænd ved behandlingen af denne sag.

Anklageskrift er modtaget den 12. september 2012.

Tiltalte er tiltalt for at have tiltvunget sig anden kønslig omgængelse end
samleje efter straffelovens § 224, jf. § 216, og blufærdighedskrænkelse efter
straffelovens § 232,

ved den 13. august 2012 i tiden fra ca. kl. 09.15 til ca. kl. 11.30 i Forurettedes
lejlighed på Adresse By, under trussel med kniv at have tvunget Forurettede til
at sutte på sit erigerede lem af 2 omgange, hvorunder han fastholde hendes
hoved og kørte det frem og tilbage flere gange, hvilket bl.a. medførte, at
forurettede kastede op, ligesom han rev hende hårdt i håret og slutteligt
beordrede hende ud på toilettet, hvor han urinerede ud over hendes ansigt, hår
og påklædte krop.

Påstande

Anklagemyndigheden har nedlagt påstand om straf.

Anklagemyndigheden har endvidere nedlagt påstand om, at tiltalte udvises
med indrejseforbud i et tidsrum, som retten fastsætter, jf. udlændingelovens §
22, nr. 6.

Tiltalte har nægtet sig skyldig.

Forurettede har påstået, at tiltalte skal betale 80.000 kr. i er-statning

Tiltalte har bestridt erstatningspligten.

Std 75284



/

side 2

Tiltalte har bestridt erstatningskravets størrelse.

Sagens oplysninger

Der er afgivet forklaring af tiltalte og af vidnerne Forurettede og Vidne.

Forklaringerne er lydoptaget og gengives ikke i dommen.

På Retspatalogisk Afdeling på Københavns Universitet blev der den 13. au-
gust 2012 foretaget en personundersøgelse af Forurettede. Af undersøgelsen
fremgår bl.a. følgende:

"Konklusion:
Ved undersøgelsen den 13-08-2012, kl. 15:15 af Forurettede, CPR nr. 2,
fandtes efter det oplyste 28-årig kvinde med alderssvarende udseende.
Undersøgte var rolig og medvirkede villigt ved undersøgelsen, og hun
forekom ikke påvirket af alkohol, medicin eller eu-foriserende stoffer.

Der fandtes ingen punktformede blødninger i øjnenes bindehinder, i øjen-
lågshuden, i ansigtshuden i øvrigt, i huden bag ørene eller i mundslimhin-
den.

Af tegn på vold påvistes hudrødme i nakken. Denne læsion var frisk og var
opstået ved let, stump vold og meget vel som i sagen oplyste ved, at
undersøgte var blevet fastholdt omkring hovedet/nakken i forbindelse med
udførelsen af oralsex den 13-08-2012 omkring kl. 09:15."

Kriminalforsorgen har i personundersøgelse af 5. november 2012 blandt an-
det oplyst følgende:

"Såfremt retten finder, at den verserende sag kan afgøres med en hel eller
delvis betinget dom med vilkår om samfundstjeneste, skønnes Tiltalte
egnet til at modtage en sådan afgørelse, hvortil det skal anbefales, at der
knyttes vilkår om tilsyn af Kriminalforsorgen i prøvetiden.
Finder retten, at sagen kan afgøres med en betinget dom uden vilkår om
samfundstjeneste, skal det anbefales, at der hertil alene knyttes vilkår om
prøvetid."

Udlændingeservice har den 6. november 2012 udtalt bl.a. følgende:

"Vedrørende spørgsmålet om, hvorvidt en beslutning om udvisning af
Tiltalte kan antages at være i strid med Danmarks internationale
forpligtelser, skal Udlændingestyrelsen henvise til § 26, stk. 2 - afhørin-gen
af den pågældende den 10. september 2012 og bemærke følgende:



/

side 3

- Pågældende oplyser, at han har arbejdet som skraldemand, derefter som
selvstændig vognmand, og senere som chauffør, hvilket han fortsat er an-
sat som hos "Virksomhed".
- Pågældende oplyser, at han er skilt og har ingen børn.
- Pågældende oplyser, at han mor bor i Marokko, at han kun har lidt til-
knytning til sin mor og ikke kender familien i Marokko, at han senest har
været i Marokko for 6 - 7 år siden, samt at han kun taler lidt arabisk.
- Pågældende oplyser, at det meste af hans familie bor i Danmark, og at
han taler stor set kun dansk.

...

På baggrund af anklagemyndighedens oplysninger om kriminalitetens ka-
rakter, og om at den pågældende forventes idømt en frihedsstraf af ca. 1 års
varighed sammenholdt med de i udlændingelovens § 26, stk. 2 nævnte
hensyn, kan Udlændingestyrelsen tiltræde anklagemyndighedens indstil-
ling om udvisningsspørgsmålet.

...

Det bemærkes, at efter udlændingelovens § 32, stk. 3 meddeles indrejse-
forbud i forbindelse med udvisning efter § 22, nr. 4-8 eller for udlændin-
ge, som ikke har haft lovligt ophold her i landet i længere tid end de sid-ste
6 måneder, dog altid for mindst 6 år."

Tiltalte har om sine personlige forhold bekræftet oplysningerne i personun-
dersøgelsen.

Tiltalte har under denne sag været frihedsberøvet fra den 14. august 2012.

Rettens begrundelse og afgørelse

Forurettede har forklaret, at hun den 13. august 2012 om mor-gen havde fulgt
sine døtre i skole. Da hun kom hjem til lejligheden i Adresse i By, mødte hun
ved opgangen tiltalte. Hun havde forinden afvist at ville mødes med ham.
Tiltalte virkede påvirket af kokain. De gik op i lej-ligheden. Her så hun, at
tiltalte havde en køkken-kniv i hånden. Tiltalte på-stod, at hun havde haft et
forhold til tiltaltes ven. Hun bestred at have haft et forhold. Hun blev igennem
1 time presset af tiltalte, og hun fortalte til sidst urigtigt, at hun have været
sammen med tiltaltes ven i håb om, at det kunne slutte, før hendes døtre kom
hjem fra skole. Hun blev herefter tvunget til at sutte på tiltaltes erigerede lem
af 2 omgange, hvorunder tiltalte fastholdt hen-des hoved og kørte det frem og
tilbage flere gange, hvilket bl.a. medførte, at hun kastede op, ligesom han rev
hende hårdt i håret. Tiltalte havde kniven liggende hos sig. Herefter beordrede
han hende ud på toilettet. Hun satte sig på toilettet. Toiletbrættet var slået ned.
Han urinerede ud over hendes ansigt, hår og tøj. Da den ene datter kom hjem,
løb hun over til veninden



/

side 4

Vidne.

I overensstemmelse hermed fremgår det af Retspatalogisk afdelings perso-
nundersøgelse foretaget den 13. august 2012, at der var tegn på vold ved på-
vist rødme i nakken på Forurettede, og at denne læsion meget vel kunne være
opstået ved, at Forurettede blev fastholdt ved oralsex.

Vidne har - i overensstemmelse med Forurettedes for-klaring - forklaret, at
Forurettede kom over til hende, at hun var meget våd og lugtede af urin.
Forurettede forklarede, hvad der var sket med hende.

Forurettede har urigtig til politiet - imens veninden hørte på -forklaret, at hun
ikke længere havde et forhold til tiltalte, og hun havde ikke til politiet oplyst,
at hun kort forinden havde ringet til tiltalte. Forurettede har i
overensstemmelse med tiltalte forklaring forklaret, at hun holdt genoptagelsen
af forholdet hemmeligt for veninden. Selv om urigtige oplysninger til politiet
som udgangspunkt svækker troværdigheden af en for-klaring, finder retten
Forurettedes forklaring om baggrunden for de urigtige oplysninger for
troværdige og finder ikke, at det forhold sam-let svækker troværdigheden af
Forurettedes forklaring.

Det er herefter bevist, at tiltalte er skyldig. Retten har således tilsidesat tiltal-
tes forklaring om frivillig sex i lejligheden, og om at han på opfordring af
Forurettede tissede ned i toilettet, mens hun sad på toilettet.

Straffen fastsættes til fængsel i 1 år, jf. straffelovens § 224, jf. § 216 og § 232.

Retten har ved fastsættelsen af straffen lagt vægt på lovovertrædelsernes
grovhed og på oplysningerne om tiltalte.

Retten finder, at betingelserne i udlændingelovens § 22, nr. 6, for at udvise
Tiltalte med indrejseforbud i 6 år er opfyldt. Det følge af udlændin-gelovens §
26, stk. 2, at en udlænding skal udvises efter § 22, medmindre dette vil være i
strid med Danmarks internationale forpligtelser.

Ved den proportionalitetsbetragtning, der herefter skal foretages, lægger ret-
ten vægt på, at Tiltalte er marokkansk statsborger. Hans tilknytning til
Danmark består alene af i, at nogle af hans søskende bor i landet, at han kom
til Danmark i 1981 som barn, og at han de seneste år haft ufaglært ar-bejde.

Retten lægger endvidere vægt på kriminalitetens karakter med anden kønslig
omgang end samleje og blufærdighedskrænkelse.



/

side 5

Retsformanden finder, at de begåede forhold indebærer sådanne retsstridige
krænkelser af Forurettede, at tiltalte skal betale hende godtgø-relse for tort, jf.
erstatningsansvarsloven § 26. Efter karakteren af forholdene fastsættes
godtgørelsen til 50.000 kr. med tillæg af rente.

Thi kendes for ret:

Tiltalte skal straffes med fængsel i 1 år.

Tiltalte udvises af Danmark. Tiltalte pålægges indrejseforbud i 6 år. Fristen for
indrejseforbudet regnes fra den 1. i den førstkommende måned efter ud-rejsen
eller udsendelsen.

Tiltalte skal betale sagens omkostninger.

Tiltalte skal inden 14 dage til Forurettede betale 50.000 kr. med tillæg af
procesrente fra den 12. december 2012.

Dommer



/